אדינסון קבאני

אדינסון רוברטו קבאני גומס (בספרדית: Edinson Roberto Cavani Gómez; נהגה: [ˈeðinsoŋ kaˈβani]; נולד ב-14 בפברואר 1987) הוא כדורגלן אורוגוואי המשחק בעמדת החלוץ בבוקה ג'וניורס. קבאני הוא סגן מלך שערי נבחרת אורוגוואי ופריז סן ז'רמן בכל הזמנים. קבאני מכונה גם "אל מטאדור" וידוע במשחק הראש המשובח שלו. כשהיה בן 12 עבר למונטווידאו והשתלב בקבוצת הנוער של דאנוביו. הופעתו הראשונה בקבוצה הייתה בשנת 2006, ובאותה עונה הבקיע 10 שערים והוביל את קבוצתו לזכייה באליפות ליגת העל האורוגוואית בעונת 2006/2007. הוא זכה להתעניינות רבה בזכות יכולתו באליפות אמריקה הדרומית בכדורגל עד גיל 20 בשנת 2007, בה הבקיע שבעה שערים, וב-29 בינואר של אותה שנה חתם בפלרמו. הוא ערך את הופעת הבכורה בהרכב של פאלרמו במשחק הסרייה א' מול פיורנטינה ב-11 במרץ 2007. לאחר עזיבת החלוץ אמאורי (אנ') ליובנטוס ביוני 2008 הפך קבאני לשחקן הרכב קבוע בפאלרמו, ובעונת 2009/2010 הבקיע 14 שערים. בשנת 2010 עבר לנאפולי. את שערו הראשון בזירה האירופית במדי הקבוצה כבש נגד סטיאווה בוקרשט במסגרת הליגה האירופית בדקה ה-97, במשחק שהסתיים בתוצאה 3-3. בסך הכול כבש בעונת 2010/2011 33 שערים ב-47 הופעות בכל המסגרות. בעונת 2011/2012 העפיל עם הקבוצה לליגת האלופות, ואף כבש צמד שערים נגד מנצ'סטר סיטי שעזר לקבוצתו להעפיל לשמינית הגמר של המפעל. ב-16 ביולי 2013 חתם בשורותיה של פריז סן-ז'רמן למשך חמש עונות תמורת 64 מיליון יורו. בעונתו הראשונה בפריז כבש 25 שערים בכל המסגרות ועזר לקבוצתו באליפות צרפת ובגביע הצרפתי. לאחר עזיבתו של זלאטן איברהימוביץ' בעונת 2016/17 קיבל הרבה יותר הזדמנויות בתפקיד החלוץ מהמאמן החדש של הקבוצה, אונאי אמרי, ובאותה עונה כבש 35 שערים בליגה הצרפתית ו-49 שערים בכל המסגרות. אולם, יכולת זו לא הצליחה לעזור לפריז לזכות באליפות צרפת. ב-27 בינואר 2018 כבש קבאני בניצחון של פריז 0–4 על מונפלייה את השער ה-127 שלו במועדון, שער שהפך אותו למלך שערי פריז סן-ז'רמן בכל הזמנים. ב-5 באוקטובר 2020 חתם במנצ'סטר יונייטד. את הופעת הבכורה ערך ב-24 באוקטובר, בתיקו 0-0 של יונייטד מול צ'לסי. את שער הבכורה בקבוצה כבש ב-7 בנובמבר, בניצחון קבוצתו 1–3 על אברטון. ב-10 במאי 2021 האריך את חוזהו במועדון בעונה נוספת. ב-29 באוגוסט 2022 חתם לשנתיים בוולנסיה מהלה ליגה. ב-17 בספטמבר ערך הופעת בכורה בקבוצה, בניצחון 0–3 על סלטה ויגו. ב-29 ביולי 2023 חתם לעונה וחצי בבוקה ג'וניורס. קבאני ערך את הופעת הבכורה בנבחרת אורוגוואי במשחק הידידות מול קולומביה ב-6 בפברואר 2008. הוא הבקיע את שערו הראשון במונדיאל בהפסד 2–3 לגרמניה במשחק על המקום השלישי של מונדיאל 2010. הוא היה חלק מזכייתה של נבחרת אורוגוואי בקופה אמריקה 2011. במונדיאל 2018 כבש שער בשלב הבתים, בניצחון 0–3 על רוסיה. בשמינית הגמר כבש צמד בניצחון 1–2 על פורטוגל. נכלל בסגל אורוגוואי בטורניר מונדיאל 2022. נכון ל-12 בנובמבר 2023 מעודכן ל-2 בדצמבר 2022 דאנוביו ליגת העל האורווגואית: 2006/2007 נאפולי הגביע האיטלקי: 2011/2012 פריז סן ז'רמן ליגה צרפתית: 2013/14, 2014/15, 2015/16, 2017/2018, 2018/2019, 2019/2020 הגביע הצרפתי: 2014/15, 2015/16, 2016/17, 2017/2018, 2019/2020 גביע הליגה הצרפתית: 2013/14, 2014/15 ,2015/16 ,2016/17, 2017/2018 הסופר קאפ הצרפתי: 2013, 2014, 2015, 2016, 2017, 2018, 2019 נבחרת אורוגוואי קופה אמריקה: 2011 מדיה וקבצים בנושא אדינסון קבאני בוויקישיתוף אתר האינטרנט הרשמי של אדינסון קבאני (באנגלית, בספרדית, באיטלקית ובצרפתית) אדינסון קבאני, ברשת החברתית פייסבוק אדינסון קבאני, ברשת החברתית אקס (טוויטר) אדינסון קבאני, ברשת החברתית אינסטגרם אדינסון קבאני, באתר Transfermarkt אדינסון קבאני, באתר Soccerway אדינסון קבאני, באתר BDFutbol אדינסון קבאני, באתר WorldFootball.net אדינסון קבאני, באתר National Football Teams אדינסון קבאני, באתר FootballDatabase.eu אדינסון קבאני, באתר ESPN מיכאל יוכין‏, ממטאדור לדור: אדינסון קבאני כותב עוד פרק בקריירה מופלאה, באתר וואלה, 2 בנובמבר 2021 ‏מסע חימוש: קבאני וטלס חתמו ביונייטד, גם טראורה, באתר ספורט1, 5 באוקטובר 2020 העברות בעולם, 29.7: הוילונד סיכם במנצ'סטר יונייטד, קבאני בבוקה ג'וניורס, באתר וואלה, 29 ביולי 2023 Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)